Luka Dončić

Luka Dončić er slóvenskur körfuboltamaður sem spilar fyrir Los Angeles Lakers í NBA-deildinni og slóvenska landsliðinu. 

 Atvinnumannaferill 
Doncic hóf ferilinn með Union Olimpija í heimalandinu en fór snemma til Real Madrid þar sem hann hlaut sæti í byrjunarliðinu aðeins 16 ára. Árið 2018 vann hann EuroLeague með liðinu.

Sama ár hélt hann til Dallas Mavericks og á 2018–19 tímabilinu var hann valinn nýliði ársins og komst í stjörnulið NBA. Dončić á ýmis met nýliða NBA eins og flestar þrefaldar tvennur og hefur náð í 7. sæti yfir flestar slíkar í deildinni. Árið 2022 varð hann fyrsti leikmaður NBA til að ná 60 stigum og yfir 20 fráköstum í leik þegar hann náði þrefaldri tvennu gegn Knicks. Hann sló einnig stigamet Mavericks. 2024 varð hann fjórði leikmaðurinn til að ná yfir 73 stigum í leik ásamt því að verða fyrsti evrópski leikmaðurinn til að leiða deildina í stigaskorun. Sama ár leiddi hann Mavericks til sigurs í vesturdeildinni en tapaði fyrir Boston Celtics í úrslitum NBA.

Í febrúar 2025 var Dončić hluti af skiptum sem sendu hann til Los Angeles Lakers og Anthony Davis, leikmann Lakers yfir til Mavericks.Ein stærstu og óvæntustu skipti sögunnar Vísir, sótt 2. febrúar 2025

 Landslið 
Doncic hóf að spila fyrir slóvenska landsliðið 17 ára og vann EuroBasket titilinn með því árið 2017. 

 Fjölskylda 
Saša Dončić, faðir Luka, er körfuboltaþjálfari og fyrrum leikmaður. 

Tilvísanir

Flokkur:Fólk fætt árið 1999
Flokkur:Slóvenskir körfuknattleiksmenn
Flokkur:NBA leikmenn